# Ombra

L'ombra és una regió fosca on la llum és obstaculitzada.

## Citacions

* Hi ha ombres fosques a la terra però les seves llums són més fortes en el contrast.
    (en anglès) There are dark shadows on the earth, but its lights are stronger in the contrast.
       The Pickwick Papers, 1836. Chap. LVI. — Charles Dickens
* L'ombra, i sempre l'ombra, és pitjor que la mort!
    (en occità) Noun fau juja tout pèr la mino.
       Mirèia. Cant VII, 1859. — Frederic Mistral
* Mira fixament la llum del sol i no podràs veure les ombres.
    (en anglès) Keep your face to the sunshine and you cannot see the shadow.
       — Helen Keller

## Dites populars

* A bon arbre, bon ombra.
* A l'estiu, per l'ombra, i, a l'hivern, pel sol.
* A l'ombra de l'amo creix la vinya.
* A l'ombra del nas, la boca fresca.
* El milacre de Mahoma, que s'adormí al sol i es despertà a l'ombra.(Val.)
* Més fàcil és trobar una ombra que un vestit.
* No hi ha cabell que no faci la seva ombra.
* No hi ha ombra bona ni paret dolenta.
* Pel febrer, busca la ombra el llebrer, però no tot el mes sencer.
* Per l'octubre, fuig de l'ombra i busca el sol.
* Qui a bon arbre s'arramba, bona ombra el guarda.

## Frases fetes i locucions

* Bona ombra.
          Bon averany, aspecte rioler, optimista.
* Dur mala ombra.
          Tenir mal aspecte, mostrar-se de mal averany, repulsiu.
* Dur ses ombres mortes.
          Anar macilent, tenir aspecte de malalt o de desenganyat, no tenir delit.
* Estar a ombra o a l'ombra.
          Estar tancat, en presó.
* Fer ombra a algú.
          Enfosquir els seus mèrits, fama, etc., amb els propis.
* Fer passar per l'ombra.
          Fer un negoci procurant que un altre que hi té dret no se n'adoni i en romangui exclòs.
* Mala ombra.(Mall.)
          Mal averany, mal aspecte o influència dolenta.
* No comparèixer ni en ombra ni en pols.
          Haver desaparegut sense deixar vestigi.
* No fer ombra.(Mall.)
    (var.) No fer ombra a sa terra.(Mall.)
          Estar molt magre, escanyolit.
* No fiar-se de s'ombra.(Mall., Men.)
          No fiar-se de res ni de ningú.
* Posar a ombra.
          Ficar a la presó.
* Que n'hi ha, de pagesos a l'ombra..., quan el sol és post!(Garrotxa)
          Es diu quan algú ha fet una innocentada.
* Seguir algú com si fos la seva ombra.
          Seguir-lo pertot, no deixar-lo mai.
* Tenir més a l'ombra que al sol.
          Tenir possibilitat o capacitat per a fer més d'allò que es veú o que s'ha fet.
* Treballar a l'ombra.
          Obrar d'amagat, fora de la vista de la gent.

## Endevinalles

* M'escurço, m'allargo, m'eixamplo, m'estrenyo. Créixer cada dia ho acostumo a fer, no sóc cap persona ni tampoc cap bèstia, ni sóc cap objecte: vejam què puc ser?
* Per més que em vinguis darrera mai no em podràs atrapar, i quan vulguis retirar-te sempre t'hauré d'empaitar.

## Referències

* ↑ Khurana, Simran. «Charles Dickens Quotes». About.com. About.com, cop. 2012. Arxivat de l'original el 1428272276. [Consulta: 13 agost 2012].
* ↑ Harbottle, Thomas Benfield; Dalbiac, Philip Hugh. Dictionary of Quotations (French). New York: The MacMillan, 1908.
* ↑ Lewis, Jone Johnson. «Helen Keller Quotes». About Women's History. About.com, cop. 2012. Arxivat de l'original el 1370520926. [Consulta: 15 febrer 2014].
* 1 2 3 Parés i Puntas, 1999.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].
* 1 2 3 4 5 6 7 8 9 10 11 12 13 14 15 16 17 18 19 Alcover, Antoni M.; Moll, Francesc de B. «Ombra». A: Diccionari català-valencià-balear. Barcelona: IEC, 2002.
* 1 2 3 4 Pamies i Riudor, Víctor. «Refranyer». L'autor. Arxivat de l'original el 1559497125. [Consulta: 2 abril 2018].
* 1 2 Bassols, 1994.

## Bibliografia

* Bassols, Maria Margarida. Endevinaller. València: Tres i Quatre, 1994 (L'Estel). ISBN 978-84-7502-376-2.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.